Merimiehen morsio
Tuuli taas puhaltelee,
      Laivoa lähettelee,
 Viepi kullan vierahille,
 Teille tietämättömille.

      Kauasko kuleksinee,
      Kauanko mua muistanee?
 Näkisin hänen mä vielä,
 Vaan on kyyneleni tiellä.

      Lentäisinkö lintuna,
      Sorsana, kajavana;
 Niin jos kunne kullan veisi
 Aalto, en jälelle jäisi.

      Jos kuin kauas kulkisi,
      Seuroaisi siipeni;
 Siipi kun suhauttaisi,
 Ehkä kulta katsahtaisi.

      Siipiä en saanut – saan
      Huivin huiskehella vaan,
 Kyyneleistä kastuneella,
 Jäähyväset viittaella.

      Sitte ennen iltoa
      Taas kotihin kulkea;
 Vaikkap’ ei etäällä aivan
 Vieläkin näkisin laivan.

      Tultua kotihini.
      Heittäminen itkuni,
 Pyyhkiminen poskipääni,
      Varominen äitiäni.

Lähde: Suomi: tidskrift i fosterländska ämnen 1845. Femte årgången. Finska Litteratur-Sällskapets förlag, Helsinki

Elias Lönnrot
Johan Ludvig Runeberg
Runot
Merenkulku
Suomi: tidskrift i fosterländska ämnen
1845